stanford-oval/wikipedia huggingface dataset:
ฟาโรห์ ตอยยีบี
วงการบันเทิง

ในช่วงสงครามเวียดนาม ฟาโรห์ได้ออกตระเวนเล่นดนตรีตามค่ายทหารในจังหวัดอุบลราชธานี อุดรธานี นครราชสีมา จากนั้นได้ร่วมกับวงเพรสซิเดนท์  เล่นดนตรีในแถบพัทยาและกรุงเทพมหานคร  ต่อมาได้ร่วมงานกับชัชชัย สุขขาวดี ภาสกร หุตะวนิช และธรรมนูญ หะยีสาและ ในชื่อวงร็อคเคสตร้า เล่นประจำอยู่ที่ออสการ์คลับ โรงแรมชวลิต (ปัจจุบัน คือ โรงแรมแอมบาสซาเดอร์)  และโรงแรมโนราห์ โรงแรมสุคนธา อำเภอหาดใหญ่ จังหวัดสงขลา จากนั้นได้เข้าร่วมกับวงโอดิสซีย์ เล่นประจำที่ไนท์คลับ เดอะ ดิสก์ ถนนราชดำเนิน
ในปี พ.ศ. 2527 ฟาโรห์ได้เข้าร่วมกับวงเพื่อน ในสังกัดนิธิทัศน์โปรโมชั่น มีผลงานเพลงไทยที่มีชื่อเสียงคือ เพลง "ว้าเหว่" ต่อมาเมื่อวงเพื่อนมีการเปลี่ยนแปลงสมาชิก จึงได้แยกออกมาตั้งวง "น้ำใจ" ร่วมกับโชคดี พักภู่ ดนัย ทวีโภค และผดลเดช บุนนาค ในสังกัด แกรมมี่ เอนเตอร์เทนเมนต์  และหลังจากนั้นก็มีอัลบั้มเดี่ยวเพลงไทยของตัวเองในชื่อชุด ฟาโรห์ 1 กับนิธิทัศน์โปรโมชั่น  มีผลงานเพลงไทยที่มีชื่อเสียงคือเพลง "หัวใจชา" ซึ่งเป็นการนำเพลงของดาวใจ ไพจิตรมาขับร้องใหม่ในแบบสตริง นอกจากนั้นยังทำธุรกิจส่วนตัวเกี่ยวกับค้าขายที่ดินและหินอ่อน รวมทั้งกิจการดูแลรถยนต์ครบวงจรอีกด้วย
ในช่วงหลังของชีวิต ฟาโรห์ ตอยยีบีมีผลงานการแสดงดนตรีอย่างสม่ำเสมอ ในแนวเพลงสากลยุค 1960-70 โดยเฉพาะเพลงของ เดอะบีทเทิลส์ และพำนักอยู่ที่จังหวัดเชียงใหม่
บุตรสาวคนเล็กของฟาโรห์ ตอยยีบีคือเมลดา ตอยยีบี หรือเมเม่ นักร้องเยาวชนผู้เคยได้รับตำแหน่งชนะเลิศ Barbie singing contest season 4  รุ่นอายุ 5-8 ปีในปี พ.ศ. 2553 และยังเป็นผู้เข้าประกวด The Voice Kids Thailand Season 1
ฟาโรห์ ตอยยีบีถึงแก่กรรมเมื่อวันศุกร์ที่ 2 สิงหาคม พ.ศ. 2567 เวลา 11.10 น. ด้วยอาการไทรอยด์เป็นพิษขั้นรุนแรงเฉียบพลัน ที่จังหวัดเชียงใหม่
มาร์ชพิทักษ์สันติราษฎร์

| --- | --- |
เพลงประจำของ  กรมตำรวจ (จนถึง พ.ศ. 2541)  สำนักงานตำรวจแห่งชาติ (ตั้งแต่ พ.ศ. 2541)
ชื่ออื่น: เกียรติตำรวจของไทย มาร์ชตำรวจ
เนื้อร้อง: แก้ว อัจฉริยะกุล
ทำนอง: นารถ ถาวรบุตร
รับไปใช้: 17 ตุลาคม พ.ศ. 2541 (สำนักงานตำรวจแห่งชาติ)
เลิกใช้: 16 ตุลาคม พ.ศ. 2541 (กรมตำรวจ)
มาร์ชพิทักษ์สันติราษฎร์ หรือมักเรียก เพลงเกียรติตำรวจของไทย ตามเนื้อร้องวรรคแรก หรือ มาร์ชตำรวจ เป็นเพลงปลุกใจและเพลงมาร์ชประจำตำรวจไทย ซึ่งเป็นที่รู้จักเป็นอันมาก ทำนองนั้นประพันธ์โดย นารถ ถาวรบุตร และเนื้อร้องโดย แก้ว อัจฉริยกุล แต่งขึ้นก่อนปี พ.ศ. 2500
ชรินทร์ นันทนาครได้เล่าไว้ในคอลัมน์หกแยกบันเทิง ในหนังสือพิมพ์สยามรัฐ เมื่อปี พ.ศ. 2539 ไว้ว่า ครูนารถ ถาวรบุตร แต่งเพลงนี้ขึ้นโดยคำสั่งของพลตำรวจเอกเผ่า ศรียานนท์ อธิบดีกรมตำรวจในขณะนั้น โดยมีเงื่อนไขว่าจะต้องแพ้เพลงมาร์ชกองทัพบกไม่ได้เป็นอันขาด ซึ่งครูนารถได้เล่าเรื่องการแต่งเพลงนี้ให้ชรินทร์ฟังในภายหลังอย่างติดตลกว่า "ฉันไม่อยากแต่งเลยวะ ชรินทร์ เพราะฉันไม่ค่อยชอบตำรวจ มันมาจับฉันเรื่อย เวลาฉันเล่นไพ่"
แม้ครูนารถจะไม่ชอบตำรวจนักแต่ท่านก็สามารถแต่งเพลงสำเร็จได้ในเวลาไม่นาน ปรากฏว่าพลตำรวจเอกเผ่าประทับใจกับผลงานชิ้นนี้มาก โดยเฉพาะเนื้อร้องในท่อน "เกิดมาแล้วต้องตาย  ชาติชายเอาไว้ลายตำรวจไทย..." ถึงกับมอบรางวัลให้ครูนารถเป็นเงินปึกหนึ่ง พร้อมเขียนคำชมลงในกระดาษ มีนามบัตรและลายเซ็นส่วนตัว ซึ่งเขียนไว้ว่า "สำหรับครู เอาไว้ให้ตำรวจดู เวลาครูเล่นไพ่"
เนื้อร้อง

|  |
| --- | --- |
  เกียรติตำรวจของไทย เกียรติวินัยกล้าหาญมั่นคง: 
ต่างซื่อตรง พิทักษ์สันติราษฎร์นั้น: 
ถึงตัวจะตายก็ช่างมัน มิเคยคำนึงถึงชีวัน: 
เข้าประจันเหล่าร้าย เพื่อประชา: 

  ไม่ยอมเป็นมิตร ผู้ผิดกฎหมาย: 
ปราบโจรผู้ร้าย กล้าตายเรื่อยมา: 
เนื้อของเราเราเชือด พร้อมทั้งเลือดเราพลี: 
เอาชีวีของเราเข้าแลกมา เพื่อให้ประชาดำรงสุขสถาพรชัย: 

  เกิดมาแล้วต้องตาย: 
ชาติชายเอาไว้ลายตำรวจไทย ช่วยประชาไม่ว่าหนไหน: 
เป็นมิตรด้วยดวงจิตสดใส เราอยู่ไหนประชาอุ่นใจทั่วกัน: 
ปราบภัยและผองพาลให้เข็ดขาม เราปราบปรามเสริมความสุขสันต์: 
เหล็กที่แกร่งกล้านั้น เราฝึกกายาทุกวัน: 
แข็งกว่าเหล็กนั้น ตำรวจไทย:
แหล่งข้อมูลอื่น

เว็บไซต์กองดุริยางค์ตำรวจ เก็บถาวร 2008-09-22 ที่ เวย์แบ็กแมชชีน
ฟังเพลง มาร์ชพิทักษ์สันติราษฎร์ เวปไซต์นายตำรวจปกครอง เก็บถาวร 2016-03-05 ที่ เวย์แบ็กแมชชีน
เพลงเกี่ยวกับตำรวจ-โรงเรียนนายร้อยตำรวจ เก็บถาวร 2011-07-21 ที่ เวย์แบ็กแมชชีน
พระราชวชิรญาณโสภณ (อุทัย สิริธโร)

| พระราชวชิรญาณโสภณ (อุทัย สิริธโร) |
| --- | --- |

ส่วนบุคคล
เกิด: 12 มีนาคม พ.ศ. 2479 (88 ปี)
นิกาย: ธรรมยุติกนิกาย
ตำแหน่งชั้นสูง
ที่อยู่: วัดเขาใหญ่ญาณสัมปันโน จังหวัดนครราชสีมา
อุปสมบท: 9 พฤษภาคม  พ.ศ. 2499
พรรษา: 68
ตำแหน่ง: เจ้าอาวาสวัดเขาใหญ่ญาณสัมปันโน
หลวงปู่เจ้าคุณอุทัย สิริธโร เป็นพระภิกษุฝ่ายวิปัสสนาธุระ สังกัดคณะสงฆ์ธรรมยุติกนิกาย ศิษย์ของหลวงปู่ฝั้น อาจาโร ปัจจุบันดำรงตำแหน่งเจ้าอาวาสวัดเขาใหญ่ญาณสัมปันโน เป็นที่เคารพในฐานะเสาหลักพระกรรมฐานในยุคปัจจุบัน
ชาติกำเนิด

หลวงปู่เจ้าคุณอุทัย สิริธโร เกิดเมื่อวันที่ 12 มีนาคม พ.ศ. 2479 ที่บ้านหนองบก ตำบลหนองหิน อำเภอยโสธร จังหวัดอุบลราชธานี (ปัจจุบันคือ จังหวัดยโสธร) มีพี่น้องรวมทั้งหมด 3 คน โดยหลวงปู่เจ้าคุณอุทัย สิริธโรเป็นบุตรคนโตของครอบครัว
อุปสมบท

หลวงปู่เจ้าคุณอุทัย สิริธโร อุปสมบทในวันพุธที่ 9 พฤษภาคม พ.ศ. 2499 โดยมี พระครูทัศนะประกาศ เป็นพระอุปชฌาย์ พระใบฏีกาอ่อน เป็นพระกรรมวาจาจารย์ ณ วัดสำราญนิเวศน์ อำเภออำนาจเจริญ จังหวัดอุบลราชธานี (ปัจจุบันคือ จังหวัดอำนาจเจริญ) หลังจากอุปสมบทเสร็จแล้ว ได้กลับมาจำพรรษาที่บ้านเกิดคือ ที่วัดป่าบ้านหนองบก ตำบลหนองหิน อำเภอยโสธร จังหวัดอุบลราชธานี (ปัจจุบันคือ จังหวัดยโสธร)
ศึกษาธรรม

หลวงปู่เจ้าคุณอุทัย สิริธโร ได้มีโอกาสพบ หลวงปู่ฝั้น อาจาโร ในปี พ.ศ. 2503 หลังจากนั้นเป็นต้นมาท่านได้ติดตามศึกษาปฏิบัติธรรมและอุปัฎฐากหลวงปู่ฝั้น อาจาโร ที่วัดถ้ำขาม จ.สกลนครเรื่อยมา โดยได้รับอุบายธรรมจากหลวงปู่ฝั้น อาจาโร ว่า " หากคิดถึงบ้าน ให้หันหลังไปทางบ้าน แล้วสะพายบาตรเดินขึ้นเขาไป"
หลวงปู่เจ้าคุณอุทัย สิริธโร มีโอกาสได้รับอุบายธรรมจากหลวงปู่ฝั้น อาจาโร อยู่เสมอๆ จนเกิดความซาบซึ้งใจในธรรม จิตตั้งมั่นในคำสอนของหลวงปู่ฝั้น อาจาโร โดยท่านจะเน้นเรื่องของศีล สมาธิและคำสอนของพระพุทธเจ้า อีกทั้งยังได้รับอุบายธรรมในเรื่องการอดอาหาร และการกวาดตาด จากหลวงปู่ฝั้น อาจาโร อีกด้วย หลวงปู่เจ้าคุณอุทัย สิริธโร ได้ศึกษาธรรมกับ หลวงปู่ฝั้น อาจาโร จวบจนท่านหลวงปู่ฝั้น อาจาโรละสังขารในปี 2520
หลังจากหลวงปู่ฝั้น อาจาโรละสังขาร หลวงปู่เจ้าคุณอุทัย สิริธโร และ พระอธิการเสถียร คุณวโร ได้ชวนกันไปปลีกวิเวกที่สำนักสงฆ์ถ้ำพระภูวัว อ.เซกา จ.หนองคาย ซึ่งเป็นสถานที่สัปปายะเหมาะแก่การเจริญธรรมศึกษาธรรม ซึ่งหลวงปู่เจ้าคุณอุทัย สิริธโร ได้พัฒนาสำนักสงฆ์แห่งนี้จนสามารถตั้งเป็นวัดได้สำเร็จในที่สุด
วัดเขาใหญ่ญาณสัมปันโน

ในปี พ.ศ. 2521 พระธรรมวิสุทธิมงคล (บัว ญาณสมฺปนฺโน) ได้ทราบข่าวการการปฏิบัติพระกรรมฐานของหลวงปู่เจ้าคุณอุทัย สิริธโร ณ.สำนักสงฆ์ถ้ำพระภูวัว จึงได้เมตตาและมีโอกาสมาเยี่ยมหลวงปู่เจ้าคุณอุทัย สิริธโร อยู่เสมอ ๆ จนกระทั่งในปี พ.ศ. 2549 พระธรรมวิสุทธิมงคล (บัว ญาณสมฺปนฺโน) ได้รับการบริจาคที่ดินบริเวณเขาใหญ่ จึงได้นิมนต์ให้หลวงปู่เจ้าคุณอุทัย สิริธโร มาสร้างวัดขึ้นที่บริเวณนี้ เพื่อให้สามารถเป็นที่ฝึกปฏิบัติธรรมของพระ เณรและญาติโยมได้ หลังจากนั้นเป็นต้นมาหลวงปู่เจ้าคุณอุทัย สิริธโร จึงได้มาจำวัดและปฏิบัติธรรมที่ วัดเขาใหญ่ญาณสัมปันโน เรื่อยมาจนถึงปัจจุบัน
คติธรรม หลวงปู่เจ้าคุณอุทัย สิริธโร

หลวงปู่ไม่ได้เรียน ไม่ได้ศึกษามามาก เหมือนลูกหลานนะ
หลวงปู่เรียนเพียงแค่ ๓ คู่ 
คู่ที่ ๑ ..ถูก..กับ..ผิด.. 
คู่ที่ ๒ ..ดี..กับ..ชั่ว.. 
คู่ที่ ๓ ..ควร..กับ..ไม่ควร
”...ถูกผิด...ดีชั่ว...ควรไม่ควร...”
เรื่องศีลธรรม การรักษาศีลให้บริสุทธิ์เสมือนการรักษาร่างกายให้บริสุทธิ์ ขาทั้งสองขา แขนทั้งสองแขนของเรา รวมศีรษะอีกหนึ่ง เป็น ๕ ส่วน 
เปรียบเสมือน ศีล ๕ ที่มีความสำคัญในการรักษาความดีงามประจำตน ทำจิตใจให้สบายอยู่ภายในอยู่กับธรรมะ
บริเวณเจดีย์พระพุทธรัตนสิริมงคล วัดเขาใหญ่ญาณสัมปันโน
ทางจงกรม ของพระธรรมวิสุทธิมงคล (บัว ญาณสมฺปนฺโน) ณ วัดเขาใหญ่ญาณสัมปันโน
ฟาโรห์ทาเคลอตที่ 1

ฟาโรห์ทาเคลอตที่ 1 เป็นบุตรชายของฟาโรห์โอซอร์คอนที่ 1 และสมเด็จพระราชินีทาเชดคอนซู ผู้ปกครองอียิปต์เป็นเวลา 13 ปี ฟาโรห์เคทาลอตที่ 1 ได้แต่งงานกับพระราชินีแคป และได้มีบุตรคือฟาโรห์โอซอร์คอนที่ 2 เนื่องจากไม่มีที่อนุเสาวรีย์ที่เมืองทานิส หรืออียิปต์ล่างอาจจะเชื่อมโยงอย่างแน่ชัดในการครองราชย์ของพระองค์
พระญาณสิทธาจารย์ (สิม พุทฺธาจาโร)

| พระญาณสิทธาจารย์ (สิม พุทฺธาจาโร) |
| --- | --- |

ชื่ออื่น: หลวงปู่สิม
ส่วนบุคคล
เกิด: 26 พฤศจิกายน พ.ศ. 2452 (82 ปี)
มรณภาพ: 14 สิงหาคม พ.ศ. 2535
นิกาย: ธรรมยุติกนิกาย
ตำแหน่งชั้นสูง
ที่อยู่: สำนักสงฆ์ถ้ำผาปล่อง จังหวัดเชียงใหม่
บรรพชา: 8 กรกฎาคม พ.ศ. 2469
อุปสมบท: 16 กรกฎาคม พ.ศ. 2472
พรรษา: 63
ตำแหน่ง: เจ้าอาวาสวัดสันติธรรม   เจ้าอาวาสสำนักสงฆ์ถ้ำผาปล่อง   เจ้าอาวาสวัดป่าสุทธาวาส
พระญาณสิทธาจารย์ นามเดิมสิม วงศ์เข็มมา ฉายา พุทฺธาจาโร  เป็นพระราชาคณะชั้นสามัญยกฝ่ายวิปัสสนาธุระสายพระป่าในประเทศไทยคณะธรรมยุติกนิกาย อดีตเจ้าอาวาสสำนักสงฆ์ถ้ำผาปล่อง อำเภอเชียงดาว จังหวัดเชียงใหม่ ศิษย์ของพระครูวินัยธร (มั่น ภูริทตฺโต)
ประวัติ > ชาติกำเนิด

พระญาณสิทธาจารย์ หรือ หลวงปู่สิม พุทฺธาจาโร ท่านเกิดเมื่อวันที่ 26 พฤศจิกายน พ.ศ. 2452  ตรงกับวันศุกร์ ขึ้น 14 ค่ำ เดือน 12 ปีระกา เวลา 20.00 น. ตรงกับปลายรัชสมัยพระบาทสมเด็จพระจุลจอมเกล้าเจ้าอยู่หัว ที่บ้านบัว ตำบลสว่าง อำเภอพรรณานิคม จังหวัดสกลนคร บิดามารดาชื่อ นายสาน - นางสิงห์คำ วงศ์เข็มมา มีพี่น้องร่วมบิดามารดา 10 คน ท่านเป็นคนที่ 5
ประวัติ > อุปสมบท

เมื่อท่านอายุ 17 ปี ได้ขอบิดามารดาบรรพชาเป็นสามเณร ณ วัดศรีรัตนาราม ซึ่งเป็นวัดมหานิกาย ณ บ้านบัว นั้นเอง เมื่อวันที่ 8 กรกฎาคม พ.ศ. 2469 ตรงกับวัน อาทิตย์ แรม 7 ค่ำ เดือน 8 ปีมะโรง  โดยมีพระอาจารย์สีทอง เป็นพระอุปัชฌาย์
ประวัติ > ศึกษาธรรม

ต่อมา กองทัพธรรมของหลวงปู่มั่น ภูริทัตโต ได้เดินทางธุดงค์มาถึงหนองคาย ท่านก็เฝ้าดูสังเกตพระศีลวัตรปฏิบัติของหลวงปู่มั่นและหลวงปู่สิงห์ ขนฺตยาคโม และเกิดความเลื่อมใส จึงขอถวายตัวเป็นศิษย์หลวงปู่มั่น ต่อมาท่านได้อุปสมบทเป็นพระภิกษุเมื่อวันที่ 16 กรกฎาคม พ.ศ. 2472 โดยมีพระเทพสิทธาจารย์ (จันทร์ เขมิโย) เมื่อครั้งยังเป็นพระครูพิศาลอรัญญเขต เจ้าคณะธรรมยุติจังหวัดขอนแก่น เป็นพระอุปัชฌาย์ และมีพระอาจารย์สิงห์ ขนฺตยาคโม เป็นพระกรรมวาจาจารย์ พระปลัดดวงจันทร์ เป็นพระอนุสาวนาจารย์ ได้รับฉายาว่า "พุทฺธาจาโร" หลังจากอุปสมบทแล้ว ท่าได้ติดตามพระอาจารย์สิงห์ ไปจำพรรษาอยู่ที่วัดป่าวิเวกธรรม (วัดป่าบ้านเหล่างา) อำเภอเมืองขอนแก่น จังหวัดขอนแก่น วัดป่าบ้านเหล่างานี้เป็นวัดอยู่ในเขตป่าช้า (บริเวณโรงพยาบาลขอนแก่นในปัจจุบัน) ซึ่งท่านพระอาจารย์สิงห์ และ ท่านพระอาจารย์มหาปิ่น ได้จัดตั้งขึ้นเพื่อเป็นสำนักอบรมกรรมฐาน แก่ญาติโยมชาวขอนแก่น จากนั้นท่านก็เริ่มปฏิบัติธรรมกับพระอาจารย์สิงห์ ได้เรียนรู้ทั้งทฤษฎีและปฏิบัติ จนถึงปี พ.ศ. 2480 หลังจากออกพรรษา  ได้เรียนขออนุญาตต่อสมเด็จพระมหาวีรวงศ์ เดินทางธุดงค์กลับถึงบ้านบัว ตำบลสว่าง อำเภอพรรณานิคม จังหวัดสกลนคร เพื่อโปรดญาติโยมที่บ้านเกิดตามคำอาราธนา และเมื่อหลวงปู่ปรารภ ที่จะให้มีวัดป่าธรรมยุติกนิกายขึ้นเป็นวัดแรกในบ้านบัว ญาติโยม จึงต่างสนองตอบ คำปรารภของหลวงปู่สิม อย่างกระตือรือร้นและเต็มอกเต็มใจ และในปี พ.ศ. 2504 ท่านพ่อลี ได้มรณภาพลง ทางคณะสงฆ์จึงมอบหมายให้หลวงปู่สิม ทำหน้าที่รักษาการเจ้าอาวาสชั่วคราว และในปี พ.ศ. 2508 และ พ.ศ. 2509 ท่านได้ย้ายไปจำพรรษาอยู่ที่วัดป่าสุทธาวาส จำพรรษาอยู่ได้เพียง 1 พรรษา ในปี พ.ศ. 2510 หลวงปู่สิมได้อาพาธหลายโรค ท่านจึงได้ลาออกจากตำแหน่งเจ้าอาวาสทุกวัด และได้ไปจำพรรษาอยู่ที่วัดถ้ำผาปล่อง
หลวงปู่เป็นผู้มีความเด็ดเดี่ยวเข้มแข็ง อดทน พูดจริง ทำจริง ถือสัจจะมั่นคง เป็นผู้ไม่มากโวหาร ทุกวันหลวงปู่จะพาเริ่มงานตั้งแต่ตี 4 ท่ามกลางอากาศที่หนาวเย็นพอ 10 โมงเช้า จึงพักฉันอาหาร หลังอาหารแล้วก็เริ่มทำงานกันต่อจนมืดค่ำ พอถึงเวลา 1 ทุ่ม หลวงปู่ก็จะพาสวดมนต์และฟังเทศน์ เสร็จแล้ว ก็เริ่มทิ้งหินลงในคอกไม้ที่สร้างไว้ ตลอดแนวฝาย กว่าจะได้จำวัดก็ 4 ทุ่ม หรือบางวัน งานจะติดพันจนถึงตีหนึ่งตีสอง เป็นดังนี้ตลอดระยะเวลา 4 เดือน นับตั้งแต่ เดือนมกราคม จนถึงเดือนพฤษภาคม พ.ศ. 2521 จนฝายน้ำล้นสร้างสำเร็จ หลวงปู่จึงกลับไปจำพรรษาที่ถ้ำผาปล่อง
ตำแหน่งทางคณะสงฆ์

พ.ศ. 2502 รักษาการเจ้าอาวาสวัดอโศการาม
พ.ศ. 2508 เจ้าอาวาสวัดป่าสุทธาวาส
พ.ศ. 2509 เจ้าอาวาสวัดสันติธรรม
พ.ศ. 2510 เจ้าอาวาสวัดถ้ำผาปล่อง
สมณศักดิ์

5 ธันวาคม พ.ศ. 2502 ได้รับพระราชทานสมณศักดิ์เป็นพระครูสัญญาบัตรที่ พระครูสันติวรญาณ
12 สิงหาคม พ.ศ. 2535 ได้รับพระราชทานเลื่อนสมณศักดิ์เป็นพระราชาคณะชั้นสามัญที่ พระญาณสิทธาจารย์
ละสังขาร

หลวงปู่สิมได้ละสังขารเมื่อวันที่ 14 สิงหาคม พ.ศ. 2535 เวลา 3.00 น. สิริอายุได้ 82 ปี 63 พรรษา
ผลงานการแสดงของวิล เฟอร์เรล

| 0 | 1 | 2 |
| --- | --- | --- |
| ผลงานการแสดงของวิล เฟอร์เรล | ผลงานการแสดงของวิล เฟอร์เรล |  |

 ภาพของเขาในปี 2013
| ผลงานด้านการแสดง | ผลงานด้านการแสดง |  |
ภาพยนตร์ที่จะออกฉาย: 55
ละครโทรทัศน์: 36
ต่อไปนี้คือผลงานของนักแสดงชาวอเมริกาที่มีชื่อว่า วิล เฟอร์เรล
ภาพยนตร์ > ในฐานะนักแสดง

| ปี | เรื่อง | รับบท | หมายเหตุ |
| --- | --- | --- | --- |
| 1995 | Criminal Hearts | Newscaster | Uncredited |
| 1997 | Austin Powers: International Man of Mystery | Mustafa |  |
| 1997 | Men Seeking Women | Al |  |
| 1998 | A Night at the Roxbury | Steve Butabi | Also writer |
| 1998 | The Thin Pink Line | Darren Clark |  |
| 1999 | Superstar | Sky Corrigan / Jesus |  |
| 1999 | Dick | Bob Woodward |  |
| 1999 | Austin Powers: The Spy Who Shagged Me | Mustafa |  |
| 1999 | The Suburbans | Gil |  |
| 2000 | The Ladies Man | Lance DeLune |  |
| 2000 | Drowning Mona | Cubby the Funeral Director |  |
| 2001 | Zoolander | Jacobim Mugatu |  |
| 2001 | Jay and Silent Bob Strike Back | Federal Wildlife Marshal Willenholly |  |
| 2002 | Boat Trip | Brian's Boyfriend | Uncredited |
| 2003 | Old School | Frank "the Tank" Ricard |  |
| 2003 | Elf | Buddy |  |
| 2004 | Melinda and Melinda | Hobie |  |
| 2004 | Anchorman: The Legend of Ron Burgundy | Ron Burgundy | Also writer |
| 2004 | Wake Up, Ron Burgundy: The Lost Movie | Ron Burgundy | Direct-to-DVD; also writer |
| 2004 | Starsky & Hutch | Big Earl | Uncredited |
| 2004 | Oh, What a Lovely Tea Party | Himself | Documentary |
| 2005 | Wedding Crashers | Chazz Reinhold | Uncredited |
| 2005 | The Producers | Franz Liebkind |  |
| 2005 | Winter Passing | Corbit |  |
| 2005 | Bewitched | Jack Wyatt |  |
| 2005 | Kicking & Screaming | Phil Weston |  |
| 2005 | The Wendell Baker Story | Dave Bix |  |
| 2006 | Stranger Than Fiction | Harold Crick |  |
| 2006 | Talladega Nights: The Ballad of Ricky Bobby | Ricky Bobby | Also writer and executive producer |
| 2006 | Curious George | Ted Shackleford (voice) | A.K.A. 'The Man In The Yellow Hat' |
| 2007 | Blades of Glory | Chazz Michael Michaels |  |
| 2008 | Semi-Pro | Jackie Moon |  |
| 2008 | Step Brothers | Brennan Huff | Also writer and executive producer |
| 2009 | Land of the Lost | Dr. Rick Marshall |  |
| 2009 | The Goods: Live Hard, Sell Hard | Craig McDermott | Uncredited; also producer |
| 2010 | The Other Guys | Detective Allen Gamble | Also producer |
| 2010 | Megamind | Megamind (voice) |  |
| 2010 | Everything Must Go | Nick Halsey |  |
| 2011 | Megamind: The Button of Doom | Megamind (voice) | Short film |
| 2012 | Casa de Mi Padre | Armando Alvarez | Also producer |
| 2012 | Tim and Eric's Billion Dollar Movie | Damien Weebs | Also producer |
| 2012 | The Campaign | Cam Brady | Also producer |
| 2013 | The Internship | Kevin | Uncredited |
| 2013 | Anchorman 2: The Legend Continues | Ron Burgundy | Also writer and producer |
| 2014 | The Lego Movie | Lord Business (voice) / "The Man Upstairs" |  |
| 2015 | Get Hard | James King | Also producer |
| 2015 | Daddy's Home | Brad Whitaker | Also producer |
| 2016 | Zoolander 2 | Jacobim Mugatu |  |
| 2017 | The House | Scott Johansen | Also producer |
| 2017 | Daddy's Home 2 | Brad Whitaker | Also producer |
| 2018 | Zeroville | Rondell | Post-production |
| 2018 | Holmes and Watson | Sherlock Holmes | Post-production; also producer |
ภาพยนตร์ > ในฐานะโปรดิวเซอร์

| ปี | เรื่อง | หมายเหตุ |
| --- | --- | --- |
| 2007 | Hot Rod | Executive producer |
| 2010 | The Virginity Hit |  |
| 2012 | Bachelorette |  |
| 2013 | Hansel & Gretel: Witch Hunters |  |
| 2014 | Tammy |  |
| 2014 | Welcome to Me |  |
| 2015 | Sleeping with Other People |  |
| 2016 | The Boss |  |
| 2017 | Oh Lucy! | Executive producer |
| 2018 | Ibiza |  |
| 2018 | Backseat |  |
วิดีโอเกม

| ปี | เรื่อง | พากย์เสียงเป็น |
| --- | --- | --- |
| 2004 | Call of Duty: United Offensive | Trooper #4 |
| 2006 | Curious George | Ted Shackleford |
| 2014 | The Lego Movie Videogame | Lord Business (archive audio) |
แหล่งข้อมูลอื่น

Will Ferrell ที่อินเทอร์เน็ตมูวีเดตาเบส
ผลงานการแสดงของจูเลียน มัวร์

ภาพถ่ายของเธอในงาน เทศกาลภาพยนตร์เมืองแคนเนสปี 2016
ละครโทรทัศน์

| เรื่อง | ปี | รับบท | ออกอากาศช่อง | หมายเหตุ | อ้างอิง |
| --- | --- | --- | --- | --- | --- |
| Edge !The Edge of Night | 1984 | Engler !Carmen Engler | ABC | 1 episode |   |
| As the World Turns | 1985–1988; 2010 | Hughes !Frannie Hughes Sabrina Hughes | CBS |  |    |
| I'll Take Manhattan | 1987 | West !India West | CBS | Miniseries |  |
| Money, Power, Murder | 1989 | Brady !Peggy Lynn Brady | CBS | Television film |   |
| B.L. Stryker | 1990 | Tina | ABC | Episode: "High Rise" |  |
| Last !The Last to Go | 1991 | Marcy | ABC | Television film |    |
| Cast a Deadly Spell | 1991 | Stone !Connie Stone | HBO | Television film |  |
| Saturday Night Live | 1998 | Host | NBC | Episode: "Julianne Moore / Backstreet Boys" |  |
| Sesame Street | 2004 | Herself | PBS | Episode: 4066 |  |
| 30 Rock | 2009–2013 | Nancy Donovan | NBC | 6 episodes |  |
| Game Change | 2012 | Palin !Sarah Palin | HBO | Television film |  |
| Inside Amy Schumer | 2016 | Herself | Comedy Central | Episode: "Brave" |  |
| Difficult People | 2016 | Nussbaum !Sarah Nussbaum | Hulu | Episode: "High Alert" |  |
| Nightcap | 2017 | Herself | Pop | Episode: "Single White Staci" |  |
แหล่งข้อมูลอื่น

ผลงานการแสดงของจูเลียน มัวร์ ที่อินเทอร์เน็ตมูวีเดตาเบส
พระราชมุนี (โฮม โสภโณ)

| พระราชมุนี (โฮม โสภโณ)> ส่วนบุคคล |
| --- | --- |
เกิด: 7 กุมภาพันธ์ พ.ศ. 2448 (71 ปี 284 วัน ปี)
มรณภาพ: 18 พฤศจิกายน พ.ศ. 2519
นิกาย: ธรรมยุติกนิกาย
การศึกษา: เปรียญธรรม 6 ประโยค นักธรรมชั้นเอก
ตำแหน่งชั้นสูง
ที่อยู่: วัดปทุมวนารามราชวรวิหาร กรุงเทพมหานคร
อุปสมบท: 11 กรกฎาคม 2468
พรรษา: 51
ตำแหน่ง:  อดีตผู้รักษาการเจ้าอาวาสวัดปทุมวนารามราชวรวิหาร
พระราชมุนี (โฮม โสภโณ โพธิ์ศรีทอง) หรือ หลวงปู่โฮม โสภโณ ประชนชนทั่วไปมักเรียกองค์ท่านว่า เจ้าคุณราชมุนี ได้รับการขนานนามว่า ช้างเผือกกลางกรุง เป็นพระภิกษุคณะธรรมยุติกนิกายชาวอำเภอมหาชนะชัย จังหวัดยโสธร เคยดำรงตำแหน่งเป็นผู้รักษาการแทนเจ้าอาวาสวัดปทุมวนารามราชวรวิหาร เขตปทุมวัน จังหวัดกรุงเทพมหานคร
ประวัติ

พระราชมุนี (โฮม โสภโณ) เกิดเมื่อวันที่ 7 กุมภาพันธ์ พ.ศ. 2448 ณ บ้านโนนทรายน้อย ตำบลบึงแก อำเภอฟ้าหยาด จังหวัดอุบลราชธานี (ปัจจุบันแยกขึ้นกับจังหวัดยโสธร) (ปัจจุบันคือ บ้านราชมุนี ตำบลโนนทราย) โยมบิดาชื่อ นายมูล โยมมารดาชื่อ นางสีกา โพธ์ศรีทอง ท่านเป็นบุตรคนที่ 3 ในจำนวนพี่น้อง 5 คน ดังนี้
นายบัวลา โพธิ์ศรีทอง
นางคำ โพธิ์ศรีทอง
พระราชมุนี (โฮม โสภโณ)
นางน้อย โพธิ์ศรีทอง
น.ส.จันทรา โพธิ์ศรีทอง
การศึกษา

จบชั้นประถมศึกษาที่โรงเรียนวัดศรีทอง จังหวัดอุบลราชธานี
พ.ศ. 2467 สอบไล่ได้นักธรรมชั้นตรี
พ.ศ. 2468 สอบไล่ได้นักธรรมชั้นโท
พ.ศ. 2470 สอบไล่ได้นักธรรมชั้นเอก
พ.ศ. 2472 สอบไล่ได้เปรียญธรรม 3 ประโยค
พ.ศ. 2477 สอบไล่ได้เปรียญธรรม 4 ประโยค
พ.ศ. 2479 สอบไล่ได้เปรียญธรรม 5 ประโยค
พ.ศ. 2481 สอบไล่ได้เปรียญธรรม 6 ประโยค
การสาธารณสงเคราะห์

ปี พ.ศ. 2514 พระราชมุนี (โฮมโสภโณ) ได้มาเริ่มพัฒนาหมู่บ้านโนนทรายน้อย ให้เป็นหมู่บ้านพัฒนาตัวอย่าง โดยมีการจัดตั้งสถานศึกษาหลายแห่ง เช่น โรงเรียนตระกูลประเทืองวิทยาคม โรงเรียนเกษตรกรรมยโสธร (ต่อมาคือวิทยาลัยเกษตรและเทคโนโลยียโสธร) ตลอดจนสถานีอนามัยบ้านโนนทราย เพื่อมุ่งหวังจะให้บ้านโนนทราย เป็นกิ่งอำเภอโนนทราย จึงได้เสนอต่อนายทะเบียนจัดตั้งตำบลโนนทราย ประมาณ ปี พ.ศ. 2517 ต่อมาพระราชมุนี (โฮม โสภโณ) ได้มรณภาพเสียก่อน ต่อมาบ้านโนนทรายได้เจริญรุ่งเรือง และขยายออกใหญ่โตจนต้องแยกออกเป็นอีก 1 หมู่บ้าน ตั้งชื่อว่า บ้านราชมุนี
ผู้ดำริก่อสร้างวัดศรีวีรวงศาราม (ธ) ต่อในวันที่ 15 พฤศจิกายน พ.ศ. 2522 เวลา 14.00 น. พระบาทสมเด็จพระมหาภูมิพลอดุลยเดชมหาราช บรมนาถบพิตร พร้อมด้วยสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สมเด็จเจ้าฟ้าฯ กรมพระศรีสวางควัฒน วรขัตติยราชนารี เสด็จทรงประกอบพิธียกช่อฟ้า และตัดลูกนิมิตพระอุโบสถวัดศรีวีรวงศาราม (ธ) บ้านราชมุนี ตำบลโนนทราย อำเภอมหาชนะชัย จังหวัดยโสธร
ผู้ริเริ่มพัฒนาวัดพระพุทธบาทยโสธร บ้านหนองยาง ตำบลหัวเมือง อำเภอมหาชนะชัย จังหวัดยโสธร
สมณศักดิ์

วันที่ 5 ธันวาคม พ.ศ. 2497 ได้รับพระราชทานสมณศักดิ์เป็นพระราชาคณะช้นสามัญที่ พระโสภณปัญญาจารย์
วันที่ 5 ธันวาคม พ.ศ. 2508 ได้รับพระราชทานสมณศักดิ์เป็นพระราชาคณะชั้นราชที่ พระราชมุนี ตรีปิฏกาลังการ ไวยัติญาณ ยติคณิสสร บวรสังฆาราม คามวาสี
ตำแหน่ง และหน้าที่การงาน

พ.ศ. 2479 ได้รับแต่งตั้งเป็นกรรมการตรวจธรรมสนามหลวง
พ.ศ. 2481-2518 เป็นครูสอนปริยัติธรรม
พ.ศ. 2481 เป็นครูสอนแผนกภาษาบาลี
วันที่ 6 กรกฎาคม พ.ศ. 2509 ได้รับแต่งตั้งให้เป็นพระอุปัชฌายะ
พ.ศ. 2511 ได้รับแต่งตั้งเป็นรองเจ้าอาวาสวัดปทุมวนารามราชวรวิหาร
วันที่ 1 กุมภาพันธ์ พ.ศ. 2519 เป็นผู้รักษาการแทนเจ้าอาวาสวัดปทุมวนารามราชวรวิหาร
อาพาธ และมรณภาพ

พระราชมุนี (โฮม โสภโณ) เริ่มมีอาการเจ็บป่วยตั้งแต่เดือนกรกฎาคม พ.ศ. 2519 จนถึงวันที่ 4 สิงหาคม พ.ศ. 2519 อาการป่วยขององค์ท่านเริ่มจะไม่ดีขึ้น คณะศิษยานุศิษย์จึงนำตัวองค์ท่านส่งโรงพยาบาลสมเด็จพระปิ่นเกล้า และในวันที่ 5 กันยายน พ.ศ. 2519 ได้นำตัวท่านไปรักษาที่โรงพยาบาลเวชศาสตร์เขตร้อน อาการป่วยขององค์ท่านก็ยิ่งทรุดหนักลงตามลำดับ จนถึงวันที่ 12 พฤศจิกายน พ.ศ. 2519 เวลา 09.24 น. องค์ท่านก็ได้ถึงแก่มรณภาพอย่างสงบด้วยโรคมะเร็งในตับ สิริรวมอายุได้ 70 ปี 9 เดือน 5 วัน
ภาพในงานวารสารศาสตร์

ภาพในงานวารสารศาสตร์ โดยทั่วไปแล้วภาพที่ปรากฏอยู่ในงานด้านวารสารศาสตร์นั้น สามรถแบ่งออกได้ 3 ประเภท คือ
ภาพถ่าย (Photograph)
ภาพวาด (Hand Art)
ภาพตกแต่ง (Marker Art)
มธุรส รุจิรวัฒน์

| ศาสตราจารย์ คุณหญิง มธุรส รุจิรวัฒน์ ม> ป.ช., ม.ว.ม., ต.จ. |
| --- | --- |
สัญชาติ: ไทย
มีชื่อเสียงจาก: นักวิทยาศาสตร์  นักวิจัย
คู่สมรส: ศาสตราจารย์ ดร.สมศักดิ์ รุจิรวัฒน์
บุตร: อธิศ รุจิรวัฒน์
บิดามารดา: ศาสตราจารย์ ดร.สตางค์ มงคลสุข นางยุพิน มงคลสุข
ศาสตราจารย์ ดร. คุณหญิงมธุรส รุจิรวัฒน์ รองประธานสถาบันวิจัยจุฬาภรณ์ ฝ่ายวิจัย  และอาจารย์ประจำภาควิชาเภสัชวิทยา คณะวิทยาศาสตร์ มหาวิทยาลัยมหิดล ยังเป็นผู้ตามเสด็จสมเด็จเจ้าฟ้าฯ กรมพระศรีสวางควัฒน วรขัตติยราชนารี ในโอกาสที่ทรงประกอบพระกรณียกิจในต่างประเทศอีกด้วย
ประวัติ

คุณหญิงมธุรส รุจิรวัฒน์  เป็นธิดาคนโตของ ศาสตราจารย์ ดร.สตางค์ มงคลสุข ผู้ก่อตั้งคณะวิทยาศาสตร์การแพทย์ มหาวิทยาลัยแพทยศาสตร์ และคณบดีคนแรกของคณะวิทยาศาสตร์ มหาวิทยาลัยมหิดล
คุณหญิงมธุรส รุจิรวัฒน์  สมรสกับ ศาสตราจารย์ ดร.สมศักดิ์ รุจิรวัฒน์ มีบุตรชาย 1 คน คือ นายอธิศ รุจิรวัฒน์
ประวัติ > การศึกษา

พ.ศ. 2513 - ปริญญาตรี สาขา Life Sciences จากมหาวิทยาลัยลิเวอร์พูล ประเทศอังกฤษ
พ.ศ. 2518 - ปริญญาเอก สาขา Nutritional Biochemistry & Metabolism จากมหาวิทยาลัย Massachusetts Institute of Technology, Cambridge ประเทศสหรัฐอเมริกา
ตำแหน่งในปัจจุบัน

รองประธาน สถาบันวิจัยจุฬาภรณ์ ฝ่ายวิจัย
หัวหน้าห้องปฏิบัติการพิษวิทยาลิ่งแวดล้อม  สถาบันวิจัยจุฬาภรณ์
อาจารย์ประจำภาควิชาเภสัชวิทยา คณะวิทยาศาสตร์ มหาวิทยาลัยมหิดล
ผู้อำนวยการโครงการบัณฑิตศึกษา ฝึกอบรม และวิจัยด้านวิทยาศาสตร์เทคโนโลยี และการบริหารจัดการสิ่งแวดล้อม (ESTM) ซึ่งเป็นความร่วมมือระหว่างสถาบันเทคโนโลยีแห่งเอเซีย มหาวิทยาลัยมหิดล และสถาบันวิจัยจุฬาภรณ์
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2544 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)
พ.ศ. 2553 –  เหรียญจักรพรรดิมาลา (ร.จ.พ.)
แหล่งข้อมูลอื่น

http://www.sc.mahidol.ac.th/academics/staff/AC_m/Mathuros_R.htm เก็บถาวร 2012-01-31 ที่ เวย์แบ็กแมชชีน
http://stang.sc.mahidol.ac.th/stang.htm เก็บถาวร 2007-08-10 ที่ เวย์แบ็กแมชชีน
ภารกิจดีทรอยต์

ภารกิจดีทรอยต์ เป็นช่วงก่อนรุ่งอรุณของการจู่โจมด้วยเครื่องร่อยในการโดดร่มลงพื้นของอเมริกันในนอร์ม็องดี ดำเนินโดยส่วนหนึ่งของกองพลทหารโดดร่มที่ 82 แห่งสหรัฐ ในช่วงแรกของเช้า วันที่ 6 มิถุนายน ค.ศ. 1944 ในสงครามโลกครั้งที่สอง เป็นส่วนหนึ่งของปฏิบัติการเนปจูน, ปฏิบัติการโอเวอร์ลอร์ด เดิมทีได้ถูกกำหนดให้เข้าจู่โจมหลักสำหรับกองพลที่ 82 ปฏิบัติการด้วยเครื่องร่อนได้กลายเป็นภารกิจการเสริมกำลังเป็นอันดับแรกภายหลังการจู่โจมด้วยการโดดร่มหลัก, ภารกิจบอสตัน การลงจอดพื้นจากภารกิจดีทรอยต์อยู่ใกล้กับ  Sainte-Mère-Église ไปยังทางตะวันตกของหาดยูทาห์
เป้าหมายของกองพลคือการรักษาเมือง Sainte-Mère-Église และเพื่อยึดสะพานตลอดของแม่น้ำ Merderet  โดยการทำเช่นนี้, กองพลทหารราบที่ 4 ของสหรัฐได้เดินทางมาถึงหาดยูทาห์จะสามารถเคลื่อนทัพอย่างง่ายดายเพื่อไปยังทางตอนเหนือของท่าเรือของเมืองแชร์บัวก์
ความสูญเสียที่เกิดขึ้นของกองพลโดดรมที่ 82 เมื่อครั้งดีเดย์ ประมาณ 1,260 - 6,600 นาย หรือประมาณ 20 %
เมื่อวันที่ 6 มิถุนายน ค.ศ. 1944 ส่วนหนึ่งที่หนักของกองพลได้ลงจอดด้วยเครื่องร่อนในภารกิจเอลมีรา